গত ১১ অগাস্ট বিজেপি সভাপতি অমিত শাহ মেয়ো রোডের জনসভা থেকে মমতা বন্দ্যোপাধ্যায়ের সরকার এবং তৃণমূলের বিরুদ্ধে একগুচ্ছ দুর্নীতির অভিযোগ তোলেন। নারদ, সারদা, রোজভ্যালি-সহ নানা দুর্নীতির অভিযোগের কথা তুলে ধরে তৃণমূলের বিরুদ্ধে আঙুল তোলার পাশাপাশি, অমিত শাহ ‘ভাইপোর দুর্নীতি’ বলেও তোপ দাগেন। অন্য একটি প্রসঙ্গে অমিত শাহ দাবি করেন, কেন্দ্রীয় সরকার বাংলাকে যে ৩ লক্ষ ৫৯ হাজার কোটি টাকা দিয়েছে, তা লুঠে নিয়েছে ‘সিন্ডিকেট’ এবং ‘ভাইপো’।